



**Kingston Technology zavádza novú značku špičkových produktov pre počítačových nadšencov a hráčov:
Kingston FURY**

 ***Nová značka stavia na desaťročiach výroby vysoko výkonných herných pamätí od nespochybniteľného lídra v oblasti DRAM riešení***

**Bratislava, *1. júna 2021 –*** [Kingston Technology Europe Co LLP](https://www.kingston.com/en), dcérska spoločnosť Kingston Technology Company, Inc., svetového lídra v oblasti pamäťových produktov a technologických riešení, oznamuje názov svojej novej prestížnej značky pre počítačových nadšencov a hráčov: **Kingston FURY**. Po mimoriadnom úspechu pamäťových produktov pod značkou HyperX sa spoločnosť Kingston rozhodla premenovať túto hernú sériu DRAM, flash pamätí a SSD diskov na **Kingston FURY** a investovať zdroje a know-how zo svojho hlavného oboru podnikania do vytvorenia novej generácie týchto vysoko výkonných komponentov.

 Značka **Kingston FURY** predstavuje pokračovanie vývoja špičkových, vysoko výkonných pamäťových riešení pre nadšencov a hráčov od [najväčšieho nezávislého výrobcu pamätí na svete](https://www.kingston.com/company/press/article/59056?ArticleTitle=Kingston%252520Technology%252520Top%252520DRAM%252520Module%252520Supplier%252520in%2525202019%252520-%252520(September%25252022)), za ktorým sú tri desaťročia skúseností v oblasti technických inovácií, výroby a zákazníckych služieb. Vedúca pozícia spoločnosti Kingston v odvetví pamätí DRAM dokazuje, že má dostatok nadšenia, odhodlania a zdrojov, aby sa pamäte **Kingston FURY** stali popredným, vysoko výkonným pamäťovým riešením na trhu pre počítačových nadšencov a hráčov.

Technické znalosti a skúsenosti priniesli spoločnosti Kingston veľa rekordov v pretaktovaní a množstvo ocenení, ktoré rad pamätí HyperX nazbieral od roku 2002. V pozadí týchto úspechov stála vždy spoločnosť Kingston - technológia Kingston, výroba Kingston a jej vyhlásený zákaznícky servis. Vstupom do novej éry vysoko výkonných riešení DRAM a flash pamätí v tom bude naďalej pokračovať.

„S veľkou hrdosťou predstavujeme novú značku **Kingston FURY**, ktorá bude reprezentovať najvýkonnejšie pamäťové moduly pre počítačových nadšencov a hráčov,“ povedal Bernd Dombrowsky, viceprezident pre predaj a marketing Kingston EMEA. „Technologická sila a celosvetové prvenstvo spoločnosti Kingston ako výrobcu kvalitných DRAM a flash riešení prináša novej značke do vienka naše zdroje, nadšenie a záväzok dodávať našim zákazníkom nielen výkonné, ale aj spoľahlivé produkty.“

Spoločnosť Kingston [čoskoro predstaví](https://www.youtube.com/watch?v=Q59tJv3PSqo) kompletnú ponuku pamätí **Kingston FURY** DDR4 a DDR3 a v 4. štvrťroku uvedie na trh netrpezlivo očakávanej pamäťové moduly DDR5, ktoré momentálne prechádzajú [testovaním kompatibility a validáciou](https://www.kingston.com/company/press/article/62341?ArticleTitle=Kingston%252520Technology%252520DDR5%252520Overclockable%252520Modules%252520%252520One%252520Step%252520Closer%252520to%252520Reaching%252520Market%252520-%252520(May%25252006)?utm_source=pr) u výrobcov základných dosiek.

Portfólio **Kingston FURY** sa bude skladať z nasledujúcich kategórií produktov:

* **Kingston FURY Renegade**: *Vysoká rýchlosť a nízke latencie pre neuveriteľný výkon. Výkonnostná špička (s/bez RGB osvetlením) typu DDR4 SDRAM s frekvenciou až 5333 MHz.*
* **Kingston FURY Beast:** *Obľúbená pamäť pre počítačových nadšencov a hráčov predstavuje ideálny, vysoko výkonný a cenovo výhodný upgrade (typ DDR3/DDR4 SDRAM, s/bez RGB osvetlenia) s frekvenciou až 3733 MHz.*
* **Kingston FURY Impact:** *Výkonné SO-DIMM pamäte s frekvenciou až 3200 MHz pre notebooky, mini počítače NUC a všetky ďalšie typy menších PC (DDR3 a DDR4 SDRAM).*

Názov **Kingston FURY** odkazuje na už známu kategóriu pamäťových produktov FURY (založenú v roku 2014), od ktorej preberá štafetu a rozširuje tradíciu spoločnosti Kingston v oblasti výroby vysoko výkonných a mimoriadne spoľahlivých pamätí DRAM pre počítačových nadšencov a hráčov. Spoločnosť Kingston zahajuje spoluprácu s niekoľkými významnými hernými tímami, ktoré postupne pod značkou Kingston FURY predstaví.

Ďalšie informácie nájdete na[kingston.com](http://www.kingston.com?utm_source=pr).

**Informácie o spoločnosti Kingston môžete nájsť tu:**

[YouTube](http://www.youtube.com/kingstontechmemory) [Instagram](http://Instagram)

[Facebook](http://www.facebook.com/kingstontechnologyeurope) [LinkedIn](http://www.linkedin.com/company/kingston)

[Twitter](https://twitter.com/KingstonTech) [Kingston Is With You](https://www.kingston.com/unitedkingdom/en/landing/kingston-is-with-you)

**O spoločnosti Kingston Digital Europe Co LLP.**

Kingston Digital Europe Co LLP a Kingston Technology Company, Inc., sú súčasťou rovnakej korporátnej skupiny („Kingston“). Kingston je najväčší svetový nezávislý výrobca pamäťových produktov. Pomáha nájsť riešenia používané v bežnom živote na prácu aj zábavu, od notebookov a stolových počítačov, cez veľké dáta, až po zariadenia využívajúce IoT v chytrých či nositeľných zariadeniach, v prototypovaní aj výrobe na mieru. Najväčší svetoví výrobcovia počítačovej techniky a poskytovatelia cloudových služieb sa pri svojom vývoji spoliehajú na Kingston. Naše nadšenie pre vec posúva technológie, ktoré nás sprevádzajú každý deň. Nevyrábame, len výrobky, ale pomáhame naplniť očakávania našich zákazníkov a vytvárame riešenia, ktoré dokážu niečo zmeniť k lepšiemu. Kingston je s vami - Kingston Is With You - a viac o nás nájdete na [Kingston.com](http://www.kingston.com/?utm_source=pr).

**Redakčná poznámka:** Pokiaľ máte záujem o ďalšie informácie, testovacie produkty alebo rozhovory s vedúcimi pracovníkmi, kontaktujte prosím Debbie Fowler, Kingston Technology Europe Co LLP, Kingston Court, Brooklands Close, Sunbury-on-Thames, TW16 7EP. Obrázky pre médiá môžete nájsť na stránke Kingston [na tejto adrese](https://www.kingston.com/en/company/press).

###

Kingston a logo Kingston sú registrované ochranné známky Kingston Technology Corporation. IronKey je registrovaná ochranná známka spoločnosti Kingston Digital, Inc. Kingston FURY a logo Kingston FURY sú ochranné známky spoločnosti Kingston Technology Corporation. Všetky práva vyhradené. Všetky ochranné známky sú majetkom príslušných vlastníkov.

**Kontakty pre médiá:**

Debbie Fowler
Kingston Technology Europe Co LLP

07775695576

Dfowler@kingston.eu

Juraj Redeky

Taktiq Communications s.r.o.

+421 911 478 280

juraj.redeky@taktiq.com